stanford-oval/wikipedia huggingface dataset:
אליוט פייג'
ביוגרפיה

פייג' נולד בשם אלן, ובמשך 33 שנות חייו הראשונות הזדהה ונחשב מגדרית כאישה. בשנת 1997, בגיל 10, הופיע בתפקיד משנה בסרט טלוויזיה קנדי, ולאחר מכן באותו תפקיד במסגרת סדרת טלוויזיה דרמטית אשר התפתחה מהסרט. לאחר מספר הופעות נוספות בטלוויזיה, זכה בתפקיד הראשי הראשון שלו בקולנוע, בסרט העצמאי "הרד קנדי" משנת 2005. בסרט גילם נערה בת 14 אשר טומנת מלכודת לפדופיל ומענה אותו.
פייג' התקרב למרכז הבמה ההוליוודית בזכות הופעתו ב-2006 בסרט "אקס-מן 3: המפלט האחרון", בתור חברת האקס-מן קיטי פרייד. פריצת הדרך שלו הגיעה ב-2007, עם כיכובו בתפקיד הראשי בסרט "ג'ונו", בו גילם נערה מתבגרת הנכנסת להיריון. באותה שנה, כיכב פייג' בסרט פשע אמריקאי, המספר את פרשת הרצח של הנערה סילביה לייקנס (אנ'), אחד ממקרי הרצח המפורסמים ביותר בארצות הברית. מלבד אלו הופיע באותה שנה בסרט מלאך האבן (אנ') ובשנה שלאחריה בסרט אנשים חכמים (אנ'). בנוסף הופיע בסרט שובר הקופות "התחלה". גילם את ג'ודי הולמס במשחק "Beyond: Two Souls" (2013).
בשנת 2016 שיחק בסרט הדרמה "טלולה" של הבמאית והסופרת שאן הדר.
בשנת 2019 החל לשחק בסדרת הטלוויזיה "אקדמיית המטרייה", שפותחה על ידי היוצר סטיב בלאקמן לשירות הזרמת המדיה נטפליקס. באותה שנה כיכב בתור שונה האוקינס במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.
לאורך הקריירה שלו גילם פייג' תפקידי נשים לפני יציאתו מהארון כטרנסג'נדר.
בשנת 2024 פייג' נכלל ברשימת טיים 100 כהוקרה על עבודתו פורצת הדרך כדמות טרנסג'נדרית בולטת בתעשיית הבידור.
ביוגרפיה > חיים אישיים

בפברואר 2014, בכנס למען זכויות האדם שנערך בלאס וגאס, הצהיר פייג' שהוא לסבית. בדצמבר 2017 נישא לאמה פורטנר; השניים התגרשו בשנת 2021. ב-1 בדצמבר 2020, הכריז בטוויטר כי הוא טרנסג'נדר ומעדיף שיפנו אליו בשם אליוט, בכינוי גוף זכר (הוא) או singular they (כינוי גוף לא ממוגדר). באותו היום הודיעה נטפליקס כי תשנה את שמו הפרטי של פייג' ל"אליוט" בקרדיטים לכל הסרטים והסדרות בהם הופיע, ובנוסף בעונה 3 של אקדמיית המטריה דמותו של פייג׳ יצאה מהארון כגבר טרנסג׳נדר ששמו ויקטור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Marion Bridge | ג'ואני |  |
| 2003 | Touch & Go | טריש |  |
| 2003 | Love That Boy | סוזנה |  |
| 2004 | וילבי הנהדרת | אמילי אנדרסון |  |
| 2005 | הרד קנדי | היילי סטארק |  |
| 2005 | Mouth to Mouth | שרי |  |
| 2006 | אקס-מן 3: המפלט האחרון | קתרין "קיטי" פרייד |  |
| 2007 | פשע באמריקה | סילביה לייקנס |  |
| 2007 | ג'ונו | ג'ונו מקגאף |  |
| 2007 | רסיסיה של טרייסי | טרייסי ברקוביץ' |  |
| 2007 | מלאך האבן | ארלין סימונס |  |
| 2008 | אנשים חכמים | ונסה |  |
| 2009 | תחליקי | בליס קבנדר |  |
| 2010 | פיקוק | מאגי ביילי |  |
| 2010 | התחלה | אריאדנה |  |
| 2010 | סופר | ליבי / בולטי |  |
| 2012 | לרומא באהבה | מוניקה |  |
| 2013 | חיים כפולים | איזי |  |
| 2013 | Touchy Feely | ג'ני |  |
| 2014 | אקס-מן: העתיד שהיה | קתרין "קיטי" פרייד |  |
| 2015 | אל תוך היער | נל | גם מפיק |
| 2015 | לאהוב אותה | סטייסי אנדרה | גם מפיק |
| 2016 | טלולה | טלולה |  |
| 2016 | סוסי החלונות | קלי | דיבוב |
| 2016 | חיי כקישוא | רוזי | דיבוב |
| 2017 | מרסי | לוסי מורו | גם מפיק |
| 2017 | The Cured | אבי | גם מפיק |
| 2017 | קו הדממה | קורטני הולמס |  |
| 2019 | There's Something in the Water |   | סרט תיעודי;  במאי ומפיק |
| 2022 | Into My Name |   | סרט תיעודי;  מפיק בפועל |
| 2023 | Backspot |   | מפיק בפועל |
| 2023 | Close to You | סם | גם כותב ומפיק  מועמד פרס הקולנוע הבריטי העצמאי להופעה הראשית הטובה ביותר |
| 2025 | Naya Legend of the Golden Dolphin | דאסקי | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | פיט פוני | מגי מק'ליין | סרט טלוויזיה של CBS |
| 2000-1999 | פיט פוני | מגי מק'ליין | תפקיד ראשי; (2 עונות); 44 פרקים |
| 2002 | זבל לבן | טרינה לאהיי | 5 פרקים |
| 2003 | חתול רפאים | נטלי מריט | סרט טלוויזיה של אנימל פלאנט |
| 2003 | Going for Broke | ג'ניפר | סרט טלוויזיה |
| 2003 | הומלסית בהרוואד, סיפורה של ליז מורי | ליסה הצעירה | סרט טלוויזיה של LIfetime |
| 2004 | הורדתי רוח רפאים | סטלה בלאקסטון | סרט טלוויזיה של ערוץ דיסני |
| 2004 | התחדשות | לילית סנדרסטורם | 8 פרקים |
| 2019 | סיפורי סן פרנסיסקו | שונה הוקינס | תפקיד ראשי; 10 פרקים |
| 2019-הווה | אקדמיית המטרייה | ויקטור (עד עונה 3: וניה) הרגריבס / מספר שבע | תפקיד ראשי; (4 עונות); 36 פרקים |
| 2024 | Ark: The Animated Series | ויקטוריה ווקר | דיבוב; טרם שודר |
ביאורים

↑  פייג' משתמש בכינויי הגוף he/him ו-they/them. בערך נעשה שימוש בכינוי הגוף הוא/אתה כדי לשמור על עקביות.
תחנת הרכבת גלילות צפון

תחנת הרכבת גלילות צפון היא תחנת נוסעים מתוכננת של רכבת ישראל שתוקם סמוך למחלף גלילות על מסילת החוף, ועתידה לשרת את רמת השרון ומחנות גלילות. הקמת התחנה כלולה ב"תוכנית האסטרטגית של רכבת ישראל לשנת 2040".
בתחנה צפויות לעבור כל הרכבות העוברות במסילת איילון. במיקום המוצע קיימות ארבע מסילות כך ככל הנראה יהיו בתחנה ארבעה רציפים.
היסטוריה

בשנות ה-90 תכננה עיריית רמת השרון שתי חלופות לתחנות רכבת בשטחה בסמוך למחלף גלילות. אחת היא תב"ע רש/760, אשר במסגרתה תוכננה להיבנות תחנה מצפון למחלף בסמוך לגשר גנדי. חלופה זו צפויה לשרת את מרכז העיר רמת השרון, את כ-900,000 מ"ר שטחי מסחר, תעסוקה ובילוי ממערב למסדרון האילון בתחום תוכניות רש/760, רש/616א3, הר/1934 ואת מחנות גלילות ואת אזור הרב מכר - סינמה סיטי. חלופה נוספת במסגרת תב"ע רש/800 תוכננה מדרום למחלף במסגרת הרחבת שכונת נווה גן של רמת השרון לכיוון מערב.
התוכנית להקמת תחנת הרכבת קודמה לראשונה בשנת 2002 על ידי שר התחבורה אפרים סנה, שהציע שתוקם במימון פרטי בתמורה לקבלת זכויות בנייה מסחריות בשטח התחנה. בדומה לתחנות חוצות המפרץ ולב המפרץ שהוקמו ב-2001 במימון יזמי הקניונים הסמוכים.
בשנת 2015 החלה קבוצת ביג מרכזי קניות לשווק את המרכז המסחרי שהיא מתכננת באזור על בסיס הטענה שתחנת הרכבת תבנה בסמוך (החלופה הצפונית).
בשנת 2017 אושרה תוכנית "דרום גלילות" הכוללת הקמת 9,000 יחידות דיור חדשות ו-700 אלף מ"ר שטחי מסחר ותעסוקה. בנוסף כוללת התוכנית גם הקמת תחנת רכבת מדרום למחלף גלילות. שתיקרא "גלילות דרום".
היסטוריה > מרכז תחבורתי משולב - גלילות דרום

בפברואר 2020 הוכרז על תוכנית חדשה להקמת מרכז תחבורתי משולב (מתח"מ) בגלילות, במסגרת הקמת מערכת המטרו על ידי חברת נת"ע. במקום מתוכננת לקום תחנת מטרו של הקווים M1 ו-M3 אשר תתחבר לתחנת הרכבת גלילות. התחנה של חברת נת"ע מתוכננת מצידו הדרומי של המחלף. בנוסף תשמש התחנה המשולבת קווי רכבת קלה וקווי אוטובוס. בדצמבר 2023 אישרה הוועדה לתשתיות לאומיות את התוכנית.
היסטוריה > חזרת לתוכנית גלילות צפון

בעקבות לחצים של "המוסד", המבקש להקים תחנת רכבת הצמודה למטה הארגון, ושל ראש עיריית רמת השרון יצחק רוכברגר, המבקש להקים תחנת רכבת בשטח עירו, החליטה באוגוסט 2024 שרת התחבורה מירי רגב לשנות את התוכניות למרכז התחבורתי המשולב, כך שיוקם ב"גלילות צפון" ולא 1.5 ק"מ מדרום.
הערות שוליים

↑  ענת ג'ורג'י,'"`UNIQ--nowiki-00000004-QINU`"'רמת השרון תתכנן תחנת רכבת באזור הרב מכר, באתר הארץ, 30 ביוני 2002
↑  סנה יוזם הקמת תחנת רכבת בצומת גלילות, באתר ynet, 30 ביוני 2002
↑  תחנת רכבת "פרטית" ראשונה בקניון לב המפרץ, באתר גלובס, 29 באוגוסט 2001
↑  דוד חיון,'"`UNIQ--nowiki-00000008-QINU`"'‏בעלי פרוייקט הפאואר סנטר "חוצות המפרץ" יקימו על חשבונם תחנת רכבת, באתר גלובס, 22 במאי 1998
↑  אילנית חיות ,'"`UNIQ--nowiki-0000000A-QINU`"'‏קבוצת ביג החלה לשווק את שטחי המסחר בביג פאשן גלילות, באתר גלובס, 18 ביוני 2015
↑  שלומית צור,'"`UNIQ--nowiki-0000000C-QINU`"'‏אושרה תכנית דרום גלילות: 9,000 יח"ד חדשות ברמת השרון, באתר גלובס, 18 ביולי 2017
↑  גיא נרדי,'"`UNIQ--nowiki-0000000E-QINU`"'‏קינגס קרוס בגלילות: שתי תחנות מרכזיות גדולות ייבנו לכבוד המטרו, באתר גלובס, 2 בפברואר 2020
↑  שי שגב, התוכנית החדשה של משרד התחבורה: מראשון לציון לצומת גלילות ב-260 קמ"ש, באתר mynet‏ ראשון, 28 בדצמבר 2023
↑  אסף זגריזק,'"`UNIQ--nowiki-00000011-QINU`"'‏במוסד רוצים רכבת ישירות למטה הארגון. המשמעות: הזזת המטרו ופגיעה בשכונות מגורים, באתר ‏מאקו‏, 16 במאי 2024
אסף זגריזק,'"`UNIQ--nowiki-00000012-QINU`"'‏המוסד רוצה תחנת רכבת, ומשרד התחבורה שוכח את השיקולים המקצועיים, באתר גלובס, 16 במאי 2024
↑  תחנת רכבת "סינמה סיטי" ברמת השרון, באתר שרון אונליין, ‏14 באוגוסט 2024
אוון וילסון

| --- | --- |
וילסון בפסטיבל קאן 2011
וילסון בפסטיבל קאן 2011
 לידה:  18 בנובמבר 1968 (בן 56) ארצות הברית דאלאס, טקסס, ארצות הברית
 שם לידה:  Owen Cunningham Wilson 
 סוגה מועדפת:  קומדיות
 מדינה:  ארצות הברית 
 תקופת הפעילות:  מ-1996
 עיסוק:  תסריטאי
 מקום לימודים:  אוניברסיטת טקסס באוסטין  המכון הצבאי של ניו מקסיקו  Thomas Jefferson High School 
 מספר צאצאים:  3 
 פרופיל ב-IMDb
 
אוון קנינגהם וילסון (באנגלית: Owen Cunningham Wilson‏; נולד ב-18 בנובמבר 1968) הוא שחקן ותסריטאי אמריקאי מועמד פרס אוסקר לתסריט המקורי הטוב ביותר לצידו של וס אנדרסון על תסריטם לדרמה הקומית "משפחת טננבאום". וילסון קנה את שמו בזכות הופעותיו בסרטים שוברי קופות רבים, ביניהם "שנחאי נון", "זולנדר" ו"לדפוק חתונה".
היה מועמד בשנת 2011 לפרס גלובוס הזהב על הופעתו בסרט "חצות בפריס".
ראשית חייו

וילסון נולד בדאלאס טקסס שבארצות הברית. אביו היה מפיק בערוץ PBS ואמו הייתה צלמת. לווילסון שני אחים שחקנים כמותו: אנדרו ולוק וילסון. הוא למד בתיכון עד כיתה י', אז הורחק ממערכת החינוך עקב בעיות התנהגותיות. את לימודי התיכון סיים בבית הספר הצבאי במדינת ניו מקסיקו. לאחר מכן המשיך את לימודיו הגבוהים באוניברסיטת טקסס שבאוסטין, שם פגש את וס אנדרסון, חברו ושותפו לעתיד שברבים מסרטיו עתיד לשחק. עם זאת, וילסון מעולם לא סיים את לימודיו.
קריירה

בשנת 1993 כתבו במשותף וילסון ואנדרסון סרט קצר בשם "פשיעות קטנות" בו כיכב וילסון בעצמו. לאחר שהסרט הוקרן בפסטיבל סאנדנס, ניגש ג'יימס ברוקס, אחד מיוצרי סדרת הטלוויזיה הפופולרית "משפחת סימפסון", אל הצמד והשקיע בפרויקט סכום כסף נכבד על מנת להפוך את הסרט הקצר לסרט באורך מלא. הסרט יצא לאקרנים בשנת 1996 אך לא נחל הצלחה.
קריירה > המעבר להוליווד

באמצע שנות ה-90 עבר וילסון עם אחיו ללוס אנג'לס. על אף שהצליח למצוא תפקידים קטנים בזכות משחקו בסרטו של אנדרסון "פשיעות קטנות" שלו גם כתב את התסריט, לא הצליח לפרוץ לשוק הסרטים בצורה משמעותית. ב-1998 חבר שוב לאנדרסון, ויחד הם כתבו סרט נוסף, "המרוץ לצמרת של מקס פישר" בכיכובו של ביל מארי. סרט זה התבסס בעיקר על חוויותיו של וילסון בתיכון בו למד.
בהמשך, בן סטילר ליהק את וילסון לתפקיד קטן בסרט "כייבל גאי" בכיכובו של ג'ים קארי. הוא התקדם, וקיבל תפקידים משמעותיים יותר בסרטים בעלי תקציב גדול יותר כמו "אנקונדה" ו"ארמגדון". פריצתו הגדולה של וילסון הייתה כאשר בשנת 2000 כיכב בתפקיד הפושע רוי אובנון לצד ג'קי צ'אן בסרט "שנחאי נון", שנחל הצלחה ורווחיו הסתכמו במעל 100 מיליון דולר ברחבי העולם. לאחר שראה את משחקו של וילסון, החליט ג'ין הקמן ללהק את וילסון לתפקיד מרכזי בסרטו החדש "מאחורי קווי האויב".
ב-2001 כתבו וילסון ואנדרסון את סרטם השלישי, "משפחת טננבאום", שזכה להצלחה מסחרית וזיכה את וילסון ואנדרסון במועמדות לפרס אוסקר לתסריט המקורי הטוב ביותר. באותה שנה שיחק וילסון לצד בן סטילר בסרט "זולנדר". ב-2002 כיכב לצד אדי מרפי בסרט "אני מרגל", אף שהיה לכישלון חרוץ. ב-2004 חבר שוב לבן סטילר, ויחד הם עשו חידוש לתוכנית הטלוויזיה הפופולרית "סטארסקי והאץ'". ב-2005 כיכב יחד עם וינס ווהן בקומדיה בשם "לדפוק חתונה". הסרט גרף מעל 200 מיליון דולר בארצות הברית בלבד. ב-2006 הוא הופיע בקולנוע בסרטו החדש "אני, אתה והוא" לצד קייט הדסון ומאט דילון, ודיבב את ספידי מקווין החל מהסרט "מכוניות".
ב-26 באוגוסט 2007 ניסה וילסון לשים קץ לחייו בביתו שבסנטה מוניקה, בקליפורניה. שירותי ההצלה שהוזעקו על ידי אחיו, לוק וילסון, הגיעו למקום והצילו את חייו. באותה שנה שיחק בסרט רכבת לדארג'ילינג דמות שניסתה לשים קץ לחיה.
ב-2008, שיחק את דרילביט טיילור בסרט שומר ראש במבצע.
ב-2009 כיכב בתפקיד ראשי בסרט "מארלי ואני". ב-2011 הופיע בתפקיד הראשי בסרטו של וודי אלן, "חצות בפריס", על הופעתו הועמד לראשונה בקריירה לפרס גלובוס הזהב לשחקן הטוב ביותר בסרט קומי/מוזיקלי.
בשנת 2014 שיחק בדרמה הקומית "מצחיקה שכזאת" של הבמאי פיטר בוגדנוביץ'.
בשנת 2016 שיחק בקומדיית הפעולה "מאסטר מיינדס" לצידם של זאק גאליפנאקיס, קריסטן ויג וג'ייסון סודייקיס. באותה שנה הצטלם לסרט הקומי "ממזרים" (Bastards).
בשנת 2017 דיבב שוב את ספידי מקווין בסרט "מכוניות 3". באותה שנה שיחק בסרט "פלא", ושיחק את עצמו בסרטו של וודי הרלסון "אבוד בלונדון" וגם כיכב בסרט הקומי "ממזרים".
בשנת 2021 שיחק בסדרה "לוקי"
חיים אישיים

בינואר 2011 נולד לו בן ראשון מבת זוגו, ג'יין דואל, ושמו רוברט פורד. עוד באותה שנה השניים נפרדו. בינואר 2014 נולד לווילסון בן נוסף בשם פין מהבלרינה קרוליין לינדקוויסט. באוקטובר 2018 נולדה לו ילדה מבת זוגו לשעבר ורוני וונגסווירטס.
פילמוגרפיה > קולנוע

פשיעות קטנות - 1996
כייבל גאי - 1996
אנקונדה - 1997
ארמגדון - 1998
לילה נצחי - 1998
בית האימה - 1999
ארוחת בוקר של אלופים - 1999
האיש החסר - 1999
שנחאי נון - 2000
פגוש את ההורים - 2000
זולנדר - 2001
משפחת טננבאום - 2001
מאחורי קווי האויב - 2001
אני מרגל - 2002
צוות שנחאי - 2003
נוכלים בגדול - 2004
סטארסקי והאץ' - 2004
מסביב לעולם בשמונים יום - 2004
עמוק במים - 2004
פגוש את הפוקרס - 2004
וונדל בייקר - 2005
לדפוק חתונה - 2005
מכוניות - 2006 (דיבוב)
מטור ואור הרפאים - 2006 ( דיבוב)
אני, אתה והוא (2006)
לילה מוטרף במוזיאון - 2006
רכבת לדארג'ילינג - 2007
שומר ראש במבצע - 2008
מארלי ואני - 2008
על גופתה המתה - 2008
לילה מוטרף במוזיאון 2 - 2009
מר שועל המהולל - 2009 (דיבוב)
מרמדיוק - 2010 (דיבוב)
איך אתם יודעים - 2010
פגוש את הפוקרס הקטנים - 2010
רווקים לשבוע - 2011
חצות בפריס - 2011
מכוניות 2 - 2011 (דיבוב)
השנה הגדולה - 2011
לדפוק התמחות - 2013
לעוף על הזמן - 2013 (דיבוב)
האם אתה כאן - 2013
מלון גרנד בודפשט - 2014
סיפור של צבע - 2014 (דיבוב)
מידות רעות - 2014
לילה מוטרף במוזיאון 3: סוד הקבר - 2014
מצחיקה שכזאת - 2014
אין לאן לברוח - 2015
זולנדר 2 - 2016
מאסטר מיינדס - 2016
אבוד בלונדון - 2017
מכוניות 3 - 2017 (דיבוב)
פלא - 2017
ממזרים - 2017
הכרוניקה הצרפתית - 2021
אושר - 2021
חתונה בהפתעה - 2022
מטה סודי - 2022
טירה רדופה - 2023
Paint -‏ 2023
Naya Legend of the Golden Dolphin‏ (2025) - דיבוב
Lips Like Sugar‏ (TBA)
פילמוגרפיה > טלוויזיה

המלך היל - 2001 (דיבוב)
קומיוניטי - 2010
היסטוריה שתויה - 2013
סאטרדיי נייט לייב - 2016
לוקי (2021-הווה)
מכוניות בדרכים (2022) - דיבוב
פילמוגרפיה > סרטים בהם היה שותף לתסריט / הפקה

פשיעות קטנות (1996) - תסריטאי
הכי טוב שיש (1997) - מפיק שותף
המרוץ לצמרת של מקס פישר (1998) - תסריט
שנחאי נון (2000) - תסריטאי
משפחת טננבאום (2001) - תסריטאי
אני, אתה והוא (2006) - מפיק
הערות שוליים

↑  שירות וואלה! סלבס‏, אוון וילסון ניסה להתאבד, באתר וואלה, 27 באוגוסט 2007
| 0 | 1 | 2 |
| --- | --- | --- |
| הקודם: 2005: לינדזי לוהן, רייצ'ל מקאדמס, לייסי שאבר ואמנדה סייפריד – "ילדות רעות" 2018: פין וולפהארד, סופיה ליליס, ג'יידן מארטל, ג'ק דילן גרייזר, ויאט אולף, ג'רמי ריי טיילור ושוזן ג'ייקובס – "זה" | פרס הסרטים של MTV – הצוות הטוב ביותר על המסך   2006: וינס ווהן ואוון וילסון – "לדפוק חתונה"  2022: טום הידלסטון, סופיה די מרטינו ואוון וילסון – "לוקי"  | הבא: 2012: דניאל רדקליף, רופרט גרינט, אמה ווטסון וטום פלטון – "הארי פוטר ואוצרות המוות - חלק 2" 2023: פדרו פסקל ובלה רמזי – "האחרונים מבינינו" |
| --- | --- |
בקרת זהויות :  NLI: 987007437043505171  PLWABN: 9810554371005606  BIBSYS: 2132557  BNE: XX1299115  BnF: cb142395576 (data)  CANTIC: a11474464  CiNii: DA13919807  GND: 130301523  ISNI: 0000 0001 1472 6150  LCCN: no97077233  MusicBrainz: ade30e8e-acbc-4aab-912d-0b146bb49870  NKC: xx0042003  NLK: KAC201101813  NTA: 265458455  SNAC: w64f2q2w  SUDOC: 081261802  Trove: 1454085  VIAF: 51901914   WorldCat (עם VIAF): 51901914 
וילסון, 2006
אלה אלקלעי

| --- | --- |

 לידה:  27 באפריל 1963 (בת 61)
 מדינה:  ישראל 
 השכלה:  אוניברסיטת תל אביב  אוניברסיטת תל אביב  בית הספר לרפואה באוניברסיטת תל-אביב 
 מעסיק:  הקרן החדשה לישראל, שדולת הנשים בישראל 
 
אלה אלקלעי נולדה ב-27 באפריל 1963 לפיליס ודוד ויסברג. אלה מכהנת כיום כיו"ר IBI קרנות נאמנות ומנהלת האחריות התאגידית בבית ההשקעות IBI. עד יוני 2024 כיהנה כיו"ר שדולת הנשים בישראל כיום אלה מכהנת כחברה בועד המנהל של הארגונים הבאים: בקרן החדשה לישראל, מעלה, IFIE,  אלפנאר, אלביאדר, וחברה במועצה הציבורית של האוניברסיטה הפתוחה.
ביוגרפיה

אלקלעי נולדה בקיבוץ משגב עם, בת בכורה לדוד ולפיליס ויסברג. בשנות ילדותה, עברה המשפחה להתגורר ברמת השרון, שירתה בצבא כמורה חיילת בבית ספר שדה עין גדי.
אלקלעי היא בעלת תואר ראשון בביולוגיה, תואר שני בהצטיינות באלקטרופיזיולוגיה ופרמקולוגיה, וכן בעלת תואר שני במנהל עסקים, כולם מאוניברסיטת תל אביב.
אלקלעי גרה בכפר מרדכי עם בן זוגה ושלושת ילדיהם.
אלקלעי החלה את עבודתה כאנליסטית בשוק ההון בשנת 1993. עם התפתחות תחום האנליזה וניתוח ניירות ערך, וצירופן של חברות חדשות בתחום הביומד למסחר בבורסה לניירות ערך בתל אביב, התמחתה אלה בתחום זה. אם השנים הפכה למומחית רב תחומית: דשנים, תקשורת וביומד.
בין השנים 1996 - 2006 ניהלה את מחלקת המחקר של חבר הבורסה בבית ההשקעות IBI וסייעה לחברה להרחיב את פעילותה מול משקיעים מוסדיים זרים שהתעניינו באותה תקופה בבורסה המתפתחת בתל אביב.
ביוגרפיה > פעילות ציבורית

בשנת 2011 הצטרפה אלה אלקלעי לכתיבת דוח ראשוני בנושא פיתוח שוק הון חברתי במדינת ישראל, ביזמתה ומימונה של קרן יד הנדיב. הצוות הובל על ידי עו"ד דידי לחמן מסר. הדוח שנכתב הניח את היסודות להתפתחות התחום במדינת ישראל. הדוח מבסס את פיתוח שוק הון חברתי בישראל, כדי להביא "כסף חדש" וכדי לייעל את השימוש במקורות הקיימים במטרה לתת מענה לאתגרים החברתיים של החברה בישראל. הגישה המוצעת בדוח היא ללמוד מפרקטיקות המימון הנהוגות בסקטור העסקי ובשוק ההון, הנותנות מענה לצורכי המימון של העסקים, ולפעול בהקבלה ובהתאמה לפיתוחו של שוק הון חברתי בישראל.
בשנת 2015 יזמה אלקלעי בשיתוף הבורסה לניירות ערך את הקמת "השיק של השוק". "השיק של השוק" מזמין נשים מבלי להדיר גברים, להכיר ולהבין את רזי המסחר ולשפר את ההבנה ויכולת ההתנהלות בשוק ההון.
בשנת 2016 מונתה אלקלעי לתפקיד יו"ר שדולת הנשים בישראל, והחליפה בתפקיד את יפה ויגודסקי. עם כניסתה לתפקיד הצהירה: "המינוי הוא כבוד גדול עבורי הן בגלל הישגי השדולה לאורך השנים ביצירת חברה שוויונית יותר בישראל, והן לאור האתגרים העומדים לפתחנו... האתגרים העומדים לפתחנו כוללים הסרת מכשולים העומדים בפני נשים בשוק העבודה, פעילות למניעת הדרה של נשים, קידום מדיניות התומכת בשוויון ובקידום נשים לתפקידי מפתח, קידום והרחבה של פורומים שונים כדוגמת פורום המשפטניות הפועלים לקידום נשים ושוויון במישור הפרופסיונלי. לאורך השנים הוקמו ארגוני נשים רבים בארץ ואני רואה חשיבות גדולה בשיתוף פעולה וסנכרון הפעילות בין הארגונים לצד ההתמחות וההתמקצעות שכל ארגון מפתח. לשדולה שותפות עם הרשת הפמיניסטית במניעת אלימות מינית ומגדרית וכן שותפות רבת שנים בקידום שוויון בתחום המעמד האישי בישראל לצד פעילות בקואליצה של ארגונים למניעת הדרת נשים וכן הלאה".
בשנת 2017 הצטרפה אלקלעי לצוות הישראלי לקידום השקעות אימפקט של Social Finance Israel, חברה לתועלת הציבור, אשר הוקמה על מנת לקדם כלי מימון חדשניים כגון איגרות חוב חברתיות, לפתרון בעיות חברתיות ("השקעות אימפקט").
אלה כיהנה מספר שנים כיו"ר ועדת מענקים של הקרן החדש לישראל ועדיין מכהנת כחברת בוועד המנהל של הקרן.
ביוגרפיה > פעילות עסקית

בשנת 2006 בעקבות רפורמת בכר, הרחיב בית ההשקעות IBI את הפעילות הקמעונאית, ואלקלעי נמנתה על הצוות שפיתח פעילות זו והתאים את המבנה הארגוני לסביבת הפעילות החדשה.
בשנת 2012 הקימה כחלק מתפקידה, את הפורום הפיננסי "תשקיעי בעצמך", המזמין נשים לקחת חלק בשיח החברתי-כלכלי ולסייע לנשים בקבלת החלטות פיננסיות על מנת לשפר את הטיפול בכספן ובהשקעותיהן.
בשנת 2017 הניחה אלקלעי את התשתית לניהול תיקי אימפקט ב-IBI, ותיקים אחראיים ללקוחות המעוניינים באפיק זה, בשיתוף עם חברת Greeneye וכיום מנהלת את פורום ההשקעות האחראיות בחברת ניהול התיקים.
ביוגרפיה > הכרה והוקרה

בשנת 2021 נבחרה לרשימת 50 הנשים המשפיעות של גלובס, על כך שמינפה את מעמדה בשוק ההון כדי להוביל שינויים חברתיים.
הערות שוליים

↑  יד הנדיב,'"`UNIQ--nowiki-00000000-QINU`"'שוק הון חברתי לישראל, באתר https://wiki.sheatufim.org.il//, ‏דצמבר 2011
↑  אורן מג'ר,'"`UNIQ--nowiki-00000002-QINU`"'שוק ההון החדש: אג"ח לשיקום אסירים ומוסדות חינוך לגיל הרך, באתר https://www.themarker.com, ‏6.5.2012
↑  עוזי בלומר,'"`UNIQ--nowiki-00000004-QINU`"'השיק של השוק, באתר https://www.youtube.com/watch?v=KvrK7bA23L4, ‏21.6.2018
↑  הודעה לעיתונות,'"`UNIQ--nowiki-00000006-QINU`"'קבלו את אלה אלקלעי, יו"ר שדולת הנשים החדשה, באתר http://www.iwn.org.il, ‏9.9.2016
↑  Social Finance Israel,'"`UNIQ--nowiki-00000008-QINU`"'השקעות אימפקט - השקעות חברתיות, באתר http://www.socialfinance.org.il
↑  50 המשפיעות של גלובס, באתר גלובס
↑  מגן, הדס (2021-03-01). "50 המשפיעות: מינפה מעמדה בשוק ההון כדי להוביל שינויים חברתיים". Globes. נבדק ב-2024-07-14.
מארק מרון

| --- | --- |

 לידה:  27 בספטמבר 1963 (בן 61) ג'רזי סיטי, ארצות הברית 
 שם לידה:  Marc David Maron 
 סוגה מועדפת:  קומדיה 
 מדינה:  ארצות הברית 
 תקופת הפעילות:  מ-1987 
 מקום לימודים:  אוניברסיטת בוסטון  תיכון היילנד  המכללה לאמנויות ומדעים של אוניברסיטת בוסטון  קולג' קארי 
 http://www.wtfpod.com/
 פרופיל ב-IMDb
 
מארק מרון (באנגלית: Marc Maron; נולד ב-27 בספטמבר 1963) הוא קומיקאי, סטנדאפיסט, תסריטאי, סופר, שחקן ומנחה טלוויזיה אמריקאי-יהודי.
קורות חיים

מארק מרון נולד בג'רזי סיטי למשפחה יהודית. הוריו הגיעו לארצות הברית מפולין ומאוקראינה. לאחר מספר שנים, אביו הצטרף לחיל האוויר של ארצות הברית וכל המשפחה עברה לאלסקה. לאחר סיום השרות הם עברו לאלבקרקי בה מארק מרון סיים את בית הספר. בשנת 1986 הוא קיבל תואר בספרות אנגלית מאוניברסיטת בוסטון.
את הופעת סטנד-אפ הראשונה מארק מרון עשה בשנת 1987. הוא החל להופיע בלוס אנגלס ועבר לניו יורק. לאחר קבלת פרסום, הוא הופיע במספר תוכניות טלוויזיה. מארק מרון הופיע מספר רב של פעמים אצל דייוויד לטרמן ב-CBS. הופעת היחיד הראשונה שלו, Jerusalem Syndrome, הוצגה בשנת 2000 ובשנת 2001 הוא כתב ספר על בסיסה.
החל משנת 2004 הייתה למארק מרון תוכנית ברשת רדיו Air America.
בשנת 2009 השתתף מארק מרון בסבב הופעות לצד קומיקאים אמריקאים נוספים. בשנת 2009 הוא החל לשדר פודקסט בשם WTF with Marc Maron, בו הוא מראיין דמות אחת לשבוע - קומיקאים, יוצרים, שחקנים, מוזיקאים ופוליטיקאים. מעל אלף פרקים שודרו בפודקסט, שנחשב לאחד הוותיקים והיציבים ביותר. הנשיא ברק אובמה התראיין לWTF. גלגאגר עזב את התוכנית במהלך הראיון לאור אי-הסכמה עם מארק מרון על השאילות.
בשנת 2013 עלתה ברשת IFC סדרת טלוויזיה בכיכובו בשם "מרון", שבה מרון מגלם דמות פיקטיבית של עצמו. הסדרה שודרה במשך ארבע עונות עד לסיומה ב-2016.
בשנת 2020 שיחק בסרט "סטארדאסט", ביוגרפיה אודות חיו של המוזיקאי דייוויד בואי.
בשנת 2021 שיחק בסרט הדרמה הביוגרפי "ריספקט" המבוסס על חייה של הזמרת האמריקאית אריתה פרנקלין, מרון גילם את דמותו של העיתונאי והמפיק המוזיקלי ג'רי וקסלר. בהמשך השנה שיחק בסרט ביוגרפי אחר, "מחיר החיים", אודות פיגועי 11 בספטמבר לצד השחקן מייקל קיטון.
בשנת 2022 דיבב את מר נחש בסרט "לא רעים בכלל", ושיחק בסרט הדרמה העצמאי "לזלי היקרה".
בשנת 2023 גילם את דמותו של גדעון בסדרת הקומדיה השחורה "סיפור האימה של דולורס רואץ'" מבית אמזון פריים וידאו.
ב-2024 גילם את השדרן אלן ברג בסרט "המסדר".
ב-2025 דיבב שוב את מר נחש בסרט "לא רעים בכלל 2".
חיים אישיים

מרון התגרש פעמיים, ללא ילדים. הוא מתבטא רבות על כך שמעולם לא רצה להיות אב.
בשנת 2020, החל בזוגיות עם הבמאית לין שלטון שנפטרה במפתיע פחות משנה לתוך יחסיהם. מרון סיפר על ההתמודדות עם האבל בפודקסט WTF.
יסמין לוי

| --- | --- |

 לידה:  23 בדצמבר 1975 (בת 49) ירושלים
 שם לידה:  יסמין לוי
 מוקד פעילות:  ישראל ישראל
 תקופת הפעילות:  מ-2000
 עיסוק:  זמרת, פזמונאית, מלחינה, שחקנית
 סוגה:  פופ • ספרדי • עולם
 כלי נגינה:  קול, פסנתר
 www.yasminlevy.net
 פרופיל ב-IMDb
יסמין לוי (באנגלית: Yasmin Levy; נולדה ב-23 בדצמבר 1975) היא זמרת לאדינו וספרדית ויוצרת ישראלית. לוי זכתה להצלחה רבה ברחבי העולם עם שיריה ואלבומיה, ואף הצליחה להיכנס אל מצעדי הבילבורד, מה שהופך אותה לאחת מן האמנים הישראליים הבודדים שהצליחו לעשות זאת.
אלבומה הרביעי Sentir, הצליח להתברג במקום השביעי במצעד אלבומי מוזיקת העולם של בילבורד, ושהה בו במשך ארבעה שבועות בסך הכל. מגזין טיים דירג אותו כאחד מהאלבומים הטובים ביותר בשנת 2009. בהמשך, אלבומה החמישי Libertad, הצליח להגיע למקום השישי במצעד אלבומי מוזיקה יוונית של בילבורד. גם האלבום הזה זכה להצלחה רבה בעולם, ובנוסף לכך תאגיד השידור הבריטי סקר אותו בחיוב.
לוי שרה מספר דואטים עם זמרים בינלאומיים גדולים, ובניהם חאריס אלקסיו, אברהים טטליסס ואנריקו מאסיאס. היא הופיעה רבות ברחבי העולם כולל מקומות יוקרתיים כמו קרנגי הול, בית האופרה של סידני ועם תזמורות פילהרמוניות בעולם, ומול נשיאים, ראשי ממשלות ושגרירים.
שירה "Una Noche Mas" הוא מבין המוכרים והאהובים ביותר של לוי. מונה הצפיות שלו באתר יוטיוב עומד על מעל ל-50 מיליון צפיות במצטבר.